Patarimas
Kada skausmas kyla
Gelmėje krūtinės, –
Nedejuoki gailiai,
Broli, nusiminęs!

Neraudoki vienas,
Kėlęs anksti rytą:
Juk dažnai ir saulė
Rūku apdraikyta.

Juk dažnai pasaulį
Drasko šiaurės vėjas,
Puikią, kvapią gėlę
Žiauriai palytėjęs.

Nedejuoki gailiai,
Broli, nusiminęs!
Susirask ramumo
Iš dainos auksinės.

Sau ieškok ramumo
Puikioje svajonėj, –
Ji tau bus širdinga,
Jei nemieli žmonės...

Eilėraščiai